tomron87/hebrew-wikipedia-sentences-corpus huggingface dataset:
תחנה זו נבנתה כך שיהיו בה שני פתחים: האחד לכיוון אוניברסיטת תל אביב, והאחר לעבר מרכז הירידים.
תחנת הרכבת מותגה בעבר בשם אוניברסיטה – מרכז הירידים.
רכבת ישראל מעודדת את ההגעה לאירועים שונים המתקיימים במקום ובפארק הירקון באמצעות הרכבת.
לשם כך, היא לוקחת חלק בפרסומם של אירועים שונים המתקיימים במרכז הירידים ולעיתים, אף מפעילה קווים מיוחדים לטובת ההגעה לחלק מהם.
ב-2010 נחנך במתחם אולם המקסידום, ונהרס "הביתן העגול (ביתן תל אביב)", בו שכנה תערוכת היובל לעיר תל אביב.
במקומו החלה הקמת מרכז קונגרסים וכינוסים חדש שנקרא "ביתן 2", אשר נחנך בינואר 2015. מבואת הכניסה שלו מעוטרת בעבודת אמנות משוחזרת המתארת את תל אביב הקטנה מאת האמן נחום גוטמן אשר עיטרה את גני התערוכה הישנים.
בהמשך מתכננת הנהלת מרכז הירידים להקים במתחם מלון עסקי עם כ-400 חדרים, מתחם מסעדות ומסחר ששטחו מעל 2,500 מ"ר שיפנה לשדרות רוקח באזור החניון שם שיהפוך לתת קרקעי ושטחי מסחר.
בהמשך קיימים תוכניות להריסה ובינוי חלק מהביתנים הישנים מחדש, תוספת חניונים תת-קרקעיים תחת הביתנים החדשים ותוכניות פיתוח נוספות.
לצד גני התערוכה הוקם בסוף 2014 היכל קבוצת שלמה בשטחו של הדרייב אין שנסגר בשנת 2000, שכולל 3,504 מקומות ישיבה ומשמש כאולמה הביתי של קבוצת הכדורסל של הפועל תל אביב, במקום אולם אוסישקין שנהרס.
בעשור השני של המאה ה-21, משתרע מרכז הירידים על פני שטח של 350 דונם, ובו עשרה ביתני תצוגה בשטח של כ-50,000 מ"ר ושטח תצוגה פתוח בהיקף של עוד 20,000 מ"ר.
במאי 2019 אירח מרכז הירידים את תחרות השירים האירוויזיון, שנערך באותה השנה בישראל.
ב-2025 הוקם במקום ביתן מקסידום היכל ההופעות Blackbox הנחשב גם כביתן 3 וממוקם בין ביתן 1 וביתן 10.
במרכז הירידים מתקיימות התערוכות הגדולות והבולטות בישראל במגוון נושאים כגון רכב, לימודים, חקלאות ותקשורת.
חלק מהתערוכות מוכרות וידועות גם בעולם.
"תערוכת אדם ועולמו" הייתה במשך שנים רבות התערוכה השנתית הגדולה והבולטת ביותר, אך הפסיקה להתקיים.
התערוכות הבולטות כיום הן: תערוכת הרהיטים, תערוכת אוטו מוטור, תערוכת קלינטק הבינלאומית, פלסטו ישפאק (בתחום האריזה), תערוכת ישראפוד (שנתי, החל משנת 1987), יריד הצרכנות והקניות של "ארגון המורים", וכוחות הביטחון "חבר" ו"קרנות השוטרים", ותערוכת החקלאות הבינלאומית השנתית "אגרומשוב" המתקיימת מאז משנת 1991.
בשנת 1998 הוצגה "תערוכת היובל", שנערכה במלאת 50 שנים להקמת מדינת ישראל.
משיקולים כלכליים, הנהלת מרכז הירידים והקונגרסים מעניקה עדיפות לשימושו של המקום לאירוח תערוכות.
עם זאת, נעשה שימוש במבני התצוגה ובשטחים הפתוחים לעריכת פעילויות נוספות, הכוללות מופעי תרבות, אירועי חברה, אירועים עסקיים, אירועי קידום ומכירות (דוגמת תערוכת בייבילנד), צילומי טלוויזיה ופרסומות, תצוגות אופנה ואירועים אישיים.
מעת לעת מארח המקום גם הופעות של אומנים שונים, חלקם מחו"ל.
בין אלה שקיימו את הופעתם בישראל במרכז הירידים והקונגרסים ניתן למנות את טייסטו, דייוויד גואטה, אביצ'י, קייגו, הארדוול, ארמין ואן ביורן, מגהדת', דרים ת'יאטר, איגי פופ, סימפל פלאן, טוקיו הוטל, מיסי אליוט, אייקון, ליידי גאגא, פיטבול וג'יינס אדיקשן.
במספר הזדמנויות נערכו במרכז אירועי שבוע הספר העברי של תל אביב, שבעבר התקיימו בכיכר רבין.
בגני התערוכה מתקיימים פעמיים בשנה בסמיכות לראש השנה ופסח, אירועי יריד מכירות והטבות מיוחדות לכוחות הביטחון, המופעלים בידי "חבר" לחיילי צה"ל, וכן "קרנות השוטרים" לאנשי משטרת ישראל ושב"ס.
במרכז מתקיימים גם אירועים וכנסים פוליטיים של מפלגות שונות.
במקום מופעלות קלפיות במהלך בחירות מקדימות, ומוכרזים בו לעיתים תוצאותיהן של אותן בחירות.
בשנת 1997 התקיים בו כינוס של ועידת הליכוד, שבו בוטלו הפריימריז במפלגה.
הוועידה כונתה מאוחר יותר "ועידת ביתן 28" על שם הביתן במרכז הירידים שממנו ניהלו בנימין נתניהו ואביגדור ליברמן את מהלכיהם.
מדי שנה, במהלך חג החנוכה מתקיים במקום מופע הפסטיגל, אליו מגיעים עשרות עד מאות אלפי בני אדם מאזור המרכז לאורך ימי ההופעות.
במהלך חודש מאי 2019 נערכו בביתן 2, שני חצאי הגמר וגמר אירוויזיון 2019 בעוד הביתנים הסמוכים שימשו לצורכי ההפקה.
מאז נבנה "ביתן 2" במרכז הירידים, החל מרכז הירידים לארח לעיתים אירועי ספורט בענפים מגוונים, תוך הקמת יציעים זמניים ומתקנים נוספים בהתאם לאופי התחרויות.
כך אירח את אליפות אירופה בג'ודו ב-2018, אליפות אירופה בהתעמלות אמנותית ואליפות תל אביב ווטרג'ן הפתוחה 2022, ונשקל לאירוח אליפות אירופה בכדורמים ב-2024 בטרם הועברה לבריכת וינגייט ולבסוף לא התקיימה בישראל.
רחבת הכניסה הראשית אל מרכז הירידים נקראת בשם כיכר מרדכי-חיים שטרן על שמו של מרדכי-חיים שטרן שהיה חבר הכנסת.
הקמת קולנוע דרייב-אין והלונה פארק
בשנת 1970 נפתח בצמוד אל מרכז הירידים פארק השעשועים לונה פארק תל אביב ולאחריו בתאריך 11 במרץ 1973 הוקם בסמוך קולנוע הדרייב אין, שהיה היחיד מסוגו בארץ, עד שנסגר בשנת 2000.
אקסלסיור רוטרדם (בהולנדית Excelsior Rotterdam) היא קבוצת כדורגל מהעיר רוטרדם שבהולנד.
המועדון הוקם בשנת 1902 והוכר באופן רשמי כ־Rotterdamse Voetbal en Atletiek Vereniging Excelsior ("רוטרדאמסה פוטבל אן אתלטיק פרניחינג אקסלסיור" - איגוד הכדורגל והאתלטיקה של רוטרדם אקסלסיור).
הקבוצה משחקת בליגת העל ההולנדית.
הקבוצה משחקת באצטדיון וודסטיין, שהכיל רק 3,527 מושבים עד לשיפוץ ב-2016, ונחשב לאחד מהאצטדיונים הקטנים ביותר בכדורגל המקצועני בהולנד, כיום מכיל האצטדיון כ-4500 מושבים.
אקסלסיור שימשה בעבר כ"מועדון לווין" של פיינורד, אחת מקבוצות הכדורגל הגדולות בהולנד, ומקבלת ממנה כסף ושחקנים (בהשאלה או בהעברה חופשית).
השיטה הופסקה בשנת 2006 אולם בשנת 2009 חזרו המועדונים לשתף פעולה ומספר שחקני פיינורד הושאלו לאקסלסיור.
בסוף עונת ירדה הקבוצה לליגה השנייה לאחר שסיימה במקום ה-18 והאחרון.
בסיום עונת עלתה הקבוצה חזרה לליגת העל ההולנדית.
את עונת 2014–2015 סיימה אקסלסיור במקום ה-15. לאחר מכן שיחקה הקבוצה 4 עונות נוספות בליגת העל ובעונת 2018/19 סיימה במקום ה-16 ונשרה לליגת המשנה לאחר שהפסידה בפלייאוף הירידה ואלבייק מליגת המשנה.
את שלוש העונות הבאות העבירה הקבוצה בליגה השנייה ואת עונת 2021/22 סיימה הקבוצה במקום ה-6 והעפילה לפלייאוף העלייה בו גברה על רודה, הראקלס אלמלו ודן האג והעפילה לליגת העל.
אקספון 018 בע"מ היא חברה ישראלית המספקת שירותי תקשורת סלולרית, טלפוניה בינלאומית, ושירותי אינטרנט.
בעבר הפעילה החברה שירות ניסויי של טלפוניה נייחת, אולם זנחה אותו מסיבות כלכליות.
החברה הפעילה בעבר את שירותי התקשורת הסלולרית שלה תחת המותג "wecom" ואת שאר השירותים שהיא מפעילה תחת המותג "018 אקספון".
החברה כיום מפעילה את כלל שירותיה תחת המותג "Xphone".
החברה היא חלק מקבוצת החברות של איש העסקים הישראלי, חזי בצלאל.
אקספון הוקמה במקור כ-.Xfone Inc בשנת 2000 בממלכה המאוחדת על ידי גיא ניסנזון, ששימש לפני כן מנהל שיווק בחברת ראדא תעשיות אלקטרוניות, ואברהם קינן, על בסיס חברה קטנה לתשתיות תקשורת בשם סוויפטנט (Swiftnet) שהוקמה בלונדון ב-1990 על ידי קינן.
ניסנזון השקיע בסוויפטנט כ-100 אלף דולר ויחד עם קינן החל להרחיב את פעילותה.
גיא ניסנזון שימש כמנכ"ל ואברהם קינן כיו"ר.
בשנת 2002 ביצעה הנפקה ראשונה לציבור בבורסת ה-AMEX האמריקנית ללא גיוס כסף, וב-2004 גייסה 3 מיליון דולר לפי שווי של 15 מיליון דולר.
ב-2005 היא גייסה 4.2 מיליון דולר לפי שווי של כ-30 מיליון דולר.
ב-2004 נרכשה פעילות תקשורת בארצות הברית הכוללת אספקת שירותי תקשורת מקומיים ובינלאומיים ואינטרנט, ובמקביל הוקמה "אקספון ישראל" כדי לפעול בשוק השיחות הבינלאומיות.
ביולי 2004 קיבלה "אקספון ישראל" ממשרד התקשורת רישיון למתן שירותי טלפוניה בינלאומית.
"אקספון ישראל" הייתה בבעלות חברת אקספון הבריטית ולפי תנאי הרישיון היו צריכים לפחות 26% מבעלי מניותיה להיות ישראלים, לפיכך גיוסו מספר משקיעים מקומיים בראשם גיורא שפיגל.
רפי דיק, שימש כמנכ"ל "אקספון ישראל" מהקמתה ועד 2007.
ביולי 2006, מניות אקספון הבינלאומית נרשמה למסחר גם בבורסה בתל אביב.
באותה עת אקספון העולמית הייתה מורכבת ממספר חברות: Swiftnet Limited – חברה בריטית המספקת שירותי תקשורת מקומית ובינלאומית ושירותי ערך מוסף, .Xfone USA, Inc – חברה אמריקאית המספקת שירותי תקשורת מקומית ובינלאומית ושירותי טלוויזיה בכבלים, ו-018 אקספון הישראלית.
באוגוסט 2007 רכשה את חברת NTS Communications מדאלאס, טקסס המספקת פתרונות משולבים לקול, וידאו ונתונים, תמורת 42 מיליון דולר.
רכישה זו יותר מהכפילה את פעילות החברה בארצות הברית ואקספון החלה לפעול בארצות הברית תחת שם המותג של NTS ולא Xfone USA.
בשנת 2010 רכש איש העסקים חזי בצלאל את חברת "אקספון ישראל".
במקביל פורקה "אקספון הבינלאומית" כאשר אברהם קינן מכר את מניותיו לגיא ניסנזון, ובהמשך רכש בחזרה את הפעילות בממלכה המאוחדת.
בסוף 2013, נמכרה הפעילות בארצות הברית לקרן השקעות אמריקאית לפי שווי של 83 מיליון דולר.
ביולי 2016 חתמה אקספון על הסכם "שיתוף רשת" עם סלקום, לצורך אספקת שירותי תקשורת סלולרית, שירות שהושק באפריל 2018. בתחילת 2021 נקלעה החברה לקשיים כספיים, לאחר שלא יכלה לעמוד בהחזר חובותיה.
שרובם היו לחברת סלקום (כ-100 מיליון שקל) ולבנק מזרחי טפחות (כ-50 מיליון שקל).
בקיץ 2021 החלו מגעים להסדר חוב, בין השאר העבירו החברות פרטנר, וסלקום (באמצעות חברת הבת גולן טלקום) הצעה לרכוש את אקספון.
עם זאת, חזי בצלאל הגיע להסכם למכירת כל הפעילות של אקספון לחברת ""וויידלי מובייל" של איש העסקים שמעיה רייכמן, בתמורה ל־330 מיליון שקל.
ואילו סלקום הגיעה להסכם נפרד, למכירת פעילות הסלולר לקרן "כלירמרק" ו"איש העסקים יריב לרנר.
באוקטובר 2021, אישר בית המשפט המחוזי את מכירת החברה לקרן "כלירמרק" ו"איש העסקים יריב לרנר.
בנוסף הוסכם שחזי בצלאל יישאר כבעל מניות מיעוט.
בפברואר 2022, אישרה רשות התחרות את עסקת המכירה.
בספטמבר 2024 חזרה אקספון לשוק הסלולר בישראל והחלה לשווק חבילות סלולר הכוללות גלישה בחו"ל בחבילה הבסיסית.
ב-2004, אקספון הייתה אחת משלוש חברות שקיבלו רישיון למתן שירותי טלפוניה בינלאומית, לאחר החלטת משרד התקשורת לפתוח את השוק לתחרות נוספת (אקספון בקידומת 018, נטוויז'ן בקידומת 017, אינטרנט-זהב בקידומת 015).
כאשר נפתח ענף השיחות הבינלאומיות לתחרות בשנת 1997, ניתנו רק שלושה רישיונות ל"קווי זהב" (012), "ברק"(013) ו"בזק בינלאומי" (014).
בתחילת 2009 החלה לספק שירותי אינטרנט והציעה את המחיר הזול ביותר בשוק.
ב-2013 הייתה אקספון ספק האינטרנט הישראלי הראשון, שסיפק ללקוחותיו IPv6.
במרץ 2013 הייתה אקספון ספק האינטרנט הראשון, שסיפק חיבור מלא לאינטרנט (ספק ותשתית) ולטלפון קווי על גבי תשתית בזק, ללא צורך בהתקשרות עם חברה נוספת, לפי מודל "הסכם סיטונאי" (בו אקספון רוכשת קו תשתית מבזק, אך מבחינת הלקוח אקספון היא הכתובת היחידה).
החל משנת 2022 פועלת חברת אקספון גם במגזר העסקי.
חברת אקספון פרסה סיבים במספר מתחמים עסקיים מתוך מטרה להנגיש את היכולת להתחבר לסיבים אופטיים במחירים נוחים יותר.
החברה מציעה מגוון מסלולים ובנוסף החברה מציעה פתרונות נוספים של אבטחת מידע, מרכזיה בענן ופתרונות גלישה אלחוטיים.
באפריל 2011 נבחרה אקספון במכרז של משרד התקשורת להקמת רשת סלולרית נוספת בישראל.
במאי 2011 נשלל מאקספון הזיכיון, לאחר שלא הצליחה לגייס את הערבות הבנקאית הנדרשת והוא הועבר לגולן טלקום.
בינואר 2015, זכתה אקספון, באמצעות חברת הבת החדשה "מרתון 018 אקספון", במכרז תדרי הדור הרביעי (4G) של משרד התקשורת.
בעקבות הזכייה במכרז החלה במגעים עם כל חברות הסלולר הגדולות, לצורך כניסה לשותפות ברשת אנטנות סלולריות, כמפעיל רשת סלולרית וירטואלית.
בסוף 2015, לאקספון היה הסכם מוכן לחתימה עם חברת פלאפון, אלא שפלאפון נסוגה ממנו, ועצרה את המשא ומתן.
החברה חתמה לבסוף על חוזה להקמת רשת אנטנות סלולריות משותפת עם החברות סלקום וגולן טלקום, באמצעות חברת JV בשם "CMG JV".
בפועל, חברת סלקום מפעילה רשת אנטנות משלה, ואילו אקספון וגולן טלקום משתמשות בה בחסות ההסכם ביניהן.
באפריל 2018 החלה החברה לפעול כמפעיל הסלולרי השישי בשוק הישראלי (שאינו וירטואלי) תחת המותג "We4G" שנמכרה ביוני 2022 ושונתה ל-"wecom".
בספטמבר 2024 נכנסה אקספון בחזרה לשוק הסלולר בישראל תחת המותג "XPhone".
הפעם על גבי תשתית הסלולר של HOT מובייל, ברשת האנטנות המשותפת של פרטנר ו-HOT.
בנובמבר 2007 קיבלה ממשרד התקשורת רישיון לעריכת ניסוי שיווקי למתן שירותי טלפוניה פנים-ארצית על גבי טכנולוגיית (VOB-Voice Over Broadband), בקידומת 078-818.
במאי 2008 החלה אקספון לשווק שירותי טלפון קוויים מבוססי אינטרנט בטכנולוגיית VoIP, מכוח רישיון לניסוי שיווקי שקיבלה ממשרד התקשורת.
ב-8 בנובמבר 2009 הודיעה אקספון ללקוחותיה על הפסקת הניסוי וביטול כל הקווים.
אקסנטיד (Exenatide) היא תרופה לטיפול בסוכרת מסוג 2, והנציגה הראשונה ממשפחת האגוניסטים לקולטנים ל-1-GLP.
התרופה מיוצרת על ידי חברת אמילין פרמאצטיקלס (Amylin Pharmaceuticals) ומשווקת על ידי חברת אלי לילי (Eli Lilly) בשם המסחרי בייאטה (Byetta) וכן על ידי אסטרהזניקה בשם המסחרי ביידוריון (Bydureon).
אקסנטיד הוא חלבון המיוצר באופן סינתטי.
החומר התגלה לראשונה ברוק של הלטאה הארסית הלודרמה מרירית (שם מדעי: Heloderma suspectum), הקרויה על שם נהר חילה (Gila River), הזורם במדינות ניו מקסיקו ואריזונה שבארצות הברית.
במערכת העיכול מיוצרים ומופרשים הורמונים הנקראים אינקרטינים.
הורמונים אלו, ובעיקר GLP-1, מיוצרים ומופרשים מהמעיים אל הדם.
הייצור וההפרשה מתבצעים בתגובה למזון המגיע למערכת העיכול.
בהשוואה לאנשים בריאים סובלים חולים עם סוכרת מסוג 2 מליקוי בהפרשת הורמון GLP-1.
GLP-1 פועל באופן רב מערכתי, ובאופן דומה לכך גם התרופה.
התרופה מעלה את הפרשת האינסולין מהלבלב בתלות ברמת הגלוקוז בדם, פעילות זו מתאפשרת רק בנוכחות גלוקוז- כאשר רמות גלוקוז יורדות, הפרשת אינסולין יורדת.
כמו כן, מביאה לירידה בשחרור גלוקוז מהכבד על ידי הקטנת הפרשת גלוקגון, הורמון שמגביר את ייצור הסוכר ושחרורו לדם ממחסני הסוכר בכבד.
בנוסף, התרופה מאיטה את התרוקנות הקיבה, מחזירה את הפאזה הראשונה של הפרשת האינסולין ומשפרת הפרשת אינסולין בפאזה השנייה.
התרופה מביאה לדיכוי התיאבון, עלייה בתחושת השובע ולירידה במשקל.
התרופה מביאה לעלייה בשגשוג ובמסת תאי ביתא בלבלב.
בחולי סוכרת מסוג 2 אקסנטיד הביאה לשיפור איזון הסוכר על ידי השפעה מיידית ומתמשכת להקטנת רמת הסוכר בצום ולאחר האוכל.
בנוסף, אקסנטיד הביאה לירידה בתיאבון ולעלייה בתחושת השובע אשר לוו בירידה במשקל.
התרופה מיועדת לחולי סוכרת מסוג 2, שכבר נוטלים מטפורמין ו/או סולפונילאוראה.
כאשר מוסיפים בייאטה לטיפול במטפורמין, מינון המטפורמין ימשיך ללא סכנת היפוגליקמיה כמו בטיפול במטפורמין בלבד.
בייאטה אינה משפיעה על שיעור הספיגה של מטפורמין וסולפונילאוראה, לכן אין צורך לשנות את מועד לקיחתן הרגיל.
אקסנטיד מאט את התרוקנות הקיבה ועלולה להשפיע על ספיגת תרופות הניתנות דרך הפה אשר מעברם בקיבה צריך להיות מהיר.
מטופלים נדרשים להתייעץ עם הרופא לגבי שעת לקיחת תרופות דרך הפה.
טיפול באנטיביוטיקה או בגלולות למניעת הריון יש ליטול לפחות שעה לפני זריקת בייאטה.
נעשה מחקר קליני כפול סמיות (double blind) - דרוש מקור.
עם בקרת פלצבו במשך 30 שבועות בחולי סוכרת מסוג 2 המטופלים במטפורמין בלבד, בסולפונילאוריה בלבד, או במטפורמין בשילוב עם סולפונילאוראה.
סך הכל השתתפו בניסוי 1446 חולים.
בארבעת השבועות הראשונים כל החולים טופלו בפלצבו.
לאחר מכן חולקו ל-3 קבוצות באופן רנדומלי.
קבוצה אחת קיבלה אקסנטיד 5 מק"ג, קבוצה שנייה קיבלה אקסנטיד 5 מק"ג בארבעת השבועות הבאים ואחר כך העלו את המינון ל-10 מק"ג, קבוצה שלישית קיבלה פלצבו.
מסקנות המחקר לאחר 30 שבועות: הייתה ירידה ברמת HBA1C בכל המטופלים פרט לקבוצת הפלצבו.
ירידה משמעותית סטטיסטית הייתה בקבוצה שקיבלה 10 מק"ג ביחס לקבוצה שקיבלה 5 מק"ג אקסנטיד.
הייתה ירידה ברמות הסוכר בדם בצום ושעתיים אחרי ארוחה בכל הקבוצות פרט לקבוצת הפלצבו.
אחוז המטופלים באקסנטיד בשילוב עם תרופות פומיות אחרות שערך HBA1C קטן מ-7% לאחר 30 שבועות מחקר היה גבוה סטטיסטית באופן מובהק ביחס למקבלי הפלצבו.
ירידה במשקל הושגה בעיקר במקבלי אקסנטיד 10 מק"ג ביחס למקבלי פלצבו.
התרופה ניתנת בהזרקה בעטי הזרקה מוכנים מראש במינונים של 5 מק"ג ו- 10 מק"ג.
כל עט מוכן לשימוש מכיל 60 מנות בייאטה להזרקה תת-עורית פעמיים ביום, ל-30 ימי שימוש.
המינון ההתחלתי יהיה 5 מק"ג פעמיים ליום לחודש הראשון, ולאחר מכן ניתן לעלות למינון 10 מק"ג פעמיים ביום, שהוא המינון המומלץ.
ההזרקה נעשית עד 60 דקות לפני ארוחת בוקר וארוחת ערב (או שתי הארוחות העיקריות ביום, בתנאי שמרווח הזמן ביניהן הוא 6 שעות).
ההזרקה היא תת-עורית בבטן, בירך או בזרוע.
העט נשמר בקירור עד תחילת השימוש ו/או תאריך התפוגה.
עט ההזרקה טוב לשימוש בטמפרטורה רגילה למשך 30 יום מרגע השימוש הראשון.
התרופה גרמה לחלק מהנוטלים אותה בחילות (40%-50%), הקאות ושלשולים (13%).
מרבית תופעות אלו היו בדרגה קלה עד בינונית וחלפו עם המשך הטיפול.
תופעות לוואי נוספות אפשריות הן כאב ראש, סחרחורות, הפרעה או אי נוחות במערכת העיכול, כאב בטן, אודם באזור ההזרקה, עצבנות, הזעת יתר, חולשה, עייפות, ירידה בתיאבון, ירידה במשקל.
תוארו מספר מקרים של פנקראטיטיס חריפה (דלקת חריפה של הלבלב) במטופלים בבייאטה, המתבטאת בכאבי בטן וגב חזקים, לעיתים בליווי הקאות (הסימפטומים האופייניים של פנקראטיטיס חריפה).
חלק קטן של החולים פיתח נוגדנים נגד אקסנטיד, ויש לעקוב אחר סימנים וסימפטומים של תגובות לרגישות יתר.
יצירת נוגדנים נגד אקסנטיד גורם לכישלון להשגת היעד הטיפולי באיזון הסוכרת.
אם יש החמרה באיזון הסוכרת או כישלון באיזון הסוכרת, יש לשקול טיפול חלופי בתרופות נגד סוכרת.
דווח גם מיעוט טסיות (תרומבוציטופניה), היכולה להתבטא בדימום.
כאשר מוסיפים בייאטה לטיפול בסולפונילאוראה, יש לשקול הפחתת מינון הסולפונילאוראה כדי להקטין את הסיכוי להיפוגליקמיה ('נפילת סוכר').
את רמות הגלוקוז בדם ניתן לנטר בגלוקומטר על מנת להתאים את מינון הסולפונילאוראה.
יש להתחשב בסיכון להיפוגליקמיה בכל מצב שבו המטופל עלול לסכן את עצמו או אחרים (לדוגמה בנהיגה במכונית או בתפעול מכונות).
אין לתת את התרופה למי שרגיש לאחד ממרכיבי התרופה.
אין להשתמש בתרופה בנשים בהריון.
אין להשתמש בתרופה בנשים מיניקות.
אין להשתמש בבייאטה או ביידוריון בסוכרת מסוג 1.
אין להשתמש בקרב חולים עם מחלה כלייתית חמורה או מטופלים בדיאליזה.
אין להשתמש בחולים עם מחלה קשה בדרכי העיכול או בעיה חמורה בהתרוקנות הקיבה.
אין להשתמש מתחת לגיל 18 שנים.
אין להשתמש בחולי סוכרת מסוג 2 המטופלים באינסולין עקב אי ספיקת תאי ביתא.
יש להיזהר במתן בייאטה לחולים מעל גיל 70, ויש להעלות את המינון בהדרגה מ-5 מק"ג ל-10 מק"ג בחולים אלה.
התערוכה משכה אליה 73 מיליון מבקרים, מספר המבקרים הגבוה ביותר בהיסטוריה של תערוכות עולמיות, אף שביחס לגודל האוכלוסייה במדינה, תערוכת אקספו 67 נותרה כמובילה (בעת שביקרו בתערוכה שנערכה במונטריאול 50 מיליון מבקרים, בקנדה היו רק 20 מיליון תושבים)
במרכזו של הבניין הדני שתוכנן על ידי האדריכל ביארק אינגלס הוצב פסל בת הים הקטנה וזו הייתה הפעם הראשונה שהפסל עזב את מקומו הקבוע בקופנהגן.
הביתן הישראלי באקספו 2010, שהוקם על ידי משרד החוץ, תוכנן על ידי האדריכל חיים דותן עם המעצב פרוספר עמיר ועלותו 23 מיליון שקלים.
התערוכה העולמית הבינלאומית של 1967 , הידועה בקצרה כאקספו 67' הייתה התערוכה העולמית שנערכה בעיר מונטריאול, קנדה, בשנת 1967. תערוכה זו נחשבת עד היום לגדולה ולמוצלחת ביותר מבין כל הירידים העולמיים שנערכו, בה השתתפו 62 מדינות וביקרו יותר מ-50 מיליון מבקרים.
התערוכה העולמית נערכה מ-27 באפריל ועד 29 באוקטובר.
ביומה השלישי של התערוכה נרשם שיא עולמי במספר המבקרים - 569,000 מבקרים ביום אחד, מספר שיא המחזיק עד היום.
אקספו 67' נערכה כחלק מחגיגות המאה לקונפדרציה הקנדית.
במקור, תוכננה התערוכה העולמית של שנה זו להיערך במוסקבה כדי לציין 50 שנה למהפכת פברואר של 1917 אולם מסיבות שונות החליטו הסובייטים לבטלה וקנדה נבחרה לארח את התערוכה ב-1962.
לטובת התערוכה הוקם האי המלאכותי איל נוטרדאם (Île Notre-Dame) במרכזו של נהר סנט לורנס.
לאחר התערוכה המשיכה להתקיים באתר תערוכת "אדם ועולמו" במהלך חודשי הקיץ עד שנת 1981. במהלך תקופה זו נזנחו מרבית המבנים ונסגרו.
כיום משמש אתר אקספו 67' פארק ובו כמה מן המבנים שנשתמרו מהתערוכה.
מרבית מן הקנדים רואים בה כאחד מהישגיה התרבותיים החשובים ביותר של ארצם.
בעקבות התערוכה הוקמה קבוצת הבייסבול הקנדית הראשונה ששיחקה בליגת ה־MLB, המונטריאול אקספוז, שלימים עברה לוושינגטון די.
אפריקה: אלג'יריה, קמרון, צ'אד, הרפובליקה של קונגו, חוף השנהב, אתיופיה, גבון, גאנה, קניה, מדגסקר, מרוקו, מאוריציוס, ניז'ר, רואנדה, סנגל, טנזניה, טוגו, תוניסיה, אוגנדה ווולטה העילית (בורקינה פאסו)
אסיה: בורמה, ציילון (סרי לנקה), הרפובליקה הסינית (טאיוואן), קוריאה, הודו, איראן, ישראל, יפן, תאילנד ואיחוד האמירויות הערביות.
אירופה: אוסטריה, בלגיה, צ'כוסלובקיה, דנמרק, פינלנד, צרפת, גרמניה, יוון, איסלנד, איטליה, מונקו, הולנד, נורווגיה, שוודיה, שווייץ, הממלכה המאוחדת, ברית המועצות ויוגוסלביה.
אמריקה: קנדה, ארצות הברית, מקסיקו, ברבדוס, קובה, גרנדה, גיאנה, האיטי, ג'מייקה, טרינידד וטובאגו וונצואלה.
בלטו בהיעדרן הרפובליקה העממית של סין, ספרד, דרום אפריקה, מרבית מדינות דרום אמריקה ומרבית מדינות ערב.
כווית שהשתתפה תחילה עזבה את התערוכה עם פרוץ מלחמת ששת הימים במחאה על התנהלות המערב מול ישראל.
במסגרת התערוכה הוקמו יותר מ-90 ביתנים על ידי המדינות המשתתפות.
ביתנים אלו נבנו על ידי אדריכלים בכירים המייצגים את מדינותיהם והם פיארו את היכולות החדשות בתחום העיצוב, הבנייה והטכנולוגיה.
מורשתה האדריכלית של תערוכת אקספו 67' נחשבת לאחת המרשימות מבין התערוכות העולמיות.
בביתנים עצם הוצגו בעיקר תערוכות אמנות ועיצוב והביתן הפופולרי ביותר בקרב המבקרים היה זה של ברית המועצות שמשך לבדו כ-13 מיליון מבקרים.
הביתן האמריקאי משך תשומת לב מיוחד גם כן בחדשנותו.
הביתן נבנה בתוך כיפה גאודזית ענקית - מבנה אשר המציא בקמינסטר פולר שתכנן גם את הביתן בתערוכה.
הביתן שכונה "הביוספרה" היה פורץ דרך גם במבנה החדשני וגם בניצני הבנייה הירוקה שהציג לעולם.
במרכזו פסל מסתובב בגובה 6.5 מ' עשוי מראות מעוגלות שבתנועתן יוצרות השתקפויות צבעוניות משתנות.
בנוסף מיצג הבא להמחיש את בעיית המים ופיתוח החקלאות בישראל על ידי בריכה ובתוכה פרחים מכניים שנפתחים ונסגרים בהתאם לכניסת ויציאת המים .
פרי עיצובו של האמן והמעצב הישראלי דן ריזינגר, חתן פרס ישראל לעיצוב לשנת 1999.
בניין מרשים נוסף שנבנה לקראת התערוכה, אך לא כביתן, היה פרויקט הביטאט 67' שתכנן האדריכל הישראלי-קנדי משה ספדיה (נבנה ללא קשר לישראל).
הפרויקט נועד להיות בית מגורים והציג שימוש חדשני בבנייה טרומית וצורת מגורים יוצאת דופן.
הבניין משמש למגורים עד היום.
אקספו 70' (ביפנית: 日本万国博覧会) הייתה תערוכה עולמית שנערכה באוסקה, יפן בין 15 במרץ ל-13 בספטמבר 1970. הייתה זו התערוכה העולמית הראשונה שהתקיימה ביבשת אסיה.
נושא התערוכה הוגדר כ"קדמה והרמוניה למין האנושי".
המתכנן הראשי של התערוכה, שנודעה בעיקר בזכות האדריכלות המודרניסטית שלה, היה האדריכל הנודע קנזו טנגה.
הלשכה לתערוכות בינלאומיות בפריז החליטה על קיום תערוכה באוסקה ב-1965. קנזו טנגה הזמין 12 מעמיתיו על מנת לתכנן את המתחם ששטחו היה 3,300 דונם בפרברי אוסקה.
המארגנים שמו דגש על הפיכת התערוכה למקום מפגש הדדי של אנשים מתרבויות שונות, למטרת הפריה הדדית, שיתוף ברעיונות והעשרה תרבותית ומחשבתית.
זאת בניגוד לתמה השלטת בתערוכות העולמיות בדרך כלל, שבהן נהוג לשים דגש על כך שכל מדינה תציג לראווה את הישגיה.
לב התערוכה היה בנוי משדרה מרכזית רחבה בכיוון מדרום (מיקום השער הראשי) לצפון (מקומה של הכיכר המרכזית ששימשה אתר רב-תכליתי להופעות מוזיקה ותיאטרון).
את השדרה חצו "רחובות" ממזרח למערב, בהם מוקמו ביתני המדינות והחברות העסקיות השונות.
במרכז השדרה המרכזית הוקם "אזור הנושא", מבנה מקורה בן שלוש קומות (שייצגו את העבר, ההווה והעתיד).
בפתחו, נשקף אל שער הכניסה הראשי, ניצב אחד מסמליה הבולטים של התערוכה, "מגדל השמש" אותו עיצב האמן טרו אוקמוטו.
המגדל, המתנשא לגובה 65 מטרים, זכה לתגובות מעורבות שנעו בין התלהבות לתיעוב.
רוב אורך השדרה המרכזית היה מקורה בגג ענק, שאפשר תנועה רגלית חופשית ומפגשים אנושיים גם במהלך ימי הגשם הרבים בתקופת התערוכה.
מצפון למרכז התערוכה השתרע גן יפני בגודל 260 דונם, ששימש כתצוגה בוטנית ותצוגה היסטורית של תכנון נוף של ממשלת יפן.
מדרום נמצא פארק שעשועים שזכה לשם "אקספולנד" (Expoland), הפארק המשיך להתקיים עד 2007, אז נסגר עקב תקלה קטלנית בה נהרג אדם ו-31 אחרים נפצעו עקב מצבם המוזנח של המתקנים.
סביב שטח לב התערוכה השתרעו מתקני ספורט, בהם אצטדיון אקספו 70' אוסקה ופתרונות תחבורתיים כמגרשי חנייה, תחנות אוטובוס ורכבת.
עד לשנת 2004 פעל גם המוזיאון הלאומי לאמנות של אוסקה במבנה ששימש כמוזיאון לאמנות של התערוכה.
כיום נמצא במקום "פארק הזיכרון לתערוכה", המשמר מספר מונומנטים, בהם "מגדל השמש" והגן היפני.
בתערוכה הוצג לראשונה סרט קולנוע בטכנולוגיית IMAX, הסרט הקנדי "Tiger Child" שהוצג בביתן חברת פוג'י.
בביתן ארצות הברית הוצג סלע ירח גדול שהובא בטיסת אפולו 12.
הביתן של מערב גרמניה הציג אולם קונצרטים בצורת כדור, לפי תכנונו של קרלהיינץ שטוקהאוזן.
אקספו 74' הייתה תערוכה עולמית שהתקיימה בין 4 במאי ל-3 בנובמבר 1974 בעיר ספוקיין שבמדינת וושינגטון שבארצות הברית.
הייתה זו העיר הקטנה ביותר שאירחה תערוכה עולמית מוכרת על ידי הלשכה לתערוכות בינלאומיות עד אז.
נושא התערוכה היה איכות הסביבה וביקרו בה 5.2 מיליון מבקרים (פי 28 מאוכלוסיית העיר).
התערוכה בעיר הייתה הגשמת חזונו של היזם קינג קול, שגייס עבורה תמיכה כמעט לבדו והוכתר ל"אבי התערוכה".
אתר התערוכה היה תחנה ומוסך רכבת ישנים שנהרסו ומספר איים בנהר הספוקיין.
ממבנה התחנה נותר רק מגדל שעון, שהפך לסמל התערוכה.
רוב הביתנים היו מבנים ניידים שקופלו עם תום התערוכה.
שטח התערוכה הפך לפארק העירוני ריוורפרונט (Riverfront Park) בשטח של כ-400 דונם (100 אקר).
המבנים שנותרו בשטח הם הביתן האמריקאי בו פועל קולנוע IMAX, ביתן מדינת וושינגטון בו פועל מרכז הכנסים של ספוקיין ובית אופרה והסחרחרה Sky Ride.
התערוכה הוכתרה כהצלחה מסחרית, היא כמעט כיסתה את הוצאותיה בהכנסות ישירות והזרימה השקעות בסך 150 מיליון דולר לכלכלה המקומית.
היא היוותה מקפצה כלכלית שהזניקה את העיר ממצב של התדרדרות ובריחת תושבים לשגשוג, שיפרה את תשתיותיה ומיצבה אותה כעיר הנושאת את דגל איכות הסביבה.
בתורת החבורות, האקספוננט של חבורה אבלית , הוא המספר החיובי הקטן ביותר המקיים לכל (אם קיים כזה, ואינסוף אחרת).
לחבורה מפותלת נוצרת סופית יש אקספוננט סופי.
האקספוננט שווה לכפולה המשותפת המינימלית של כל סדרי אברי .
לפי משפט קושי הראשוניים המחלקים את סדר החבורה הם אותם ראשוניים המחלקים את האקספוננט שלה.
בכל חבורה אבלית יש איבר מסדר השווה לאקספוננט שלה (בתנאי שהאקספוננט סופי, או שהחבורה נוצרת סופית).
חברת אקסל שפרינגר היא חברת תקשורת גרמנית, שנוסדה ב-1946 על ידי אקסל שפרינגר והיא כיום ההוצאה לאור הגדולה ביותר בגרמניה לעיתונים, השלישית בגודלה למגזינים ואחת הגדולות ביותר באירופה, לאמצעי תקשורת באופן כללי.
חברת אקסל שפרינגר - Axel Springer Verlag GmbH (בשמה הנוכחי Axel Springer AG) נוסדה בהמבורג ב-1946 על ידי אקסל שפרינגר ואביו היינריך, שהיה באותה עת מוציא לאור ידוע בזכות עצמו.
כשנוסדה, היא כללה רק עיתון קטן אחד, בשם NORDWESTDEUTSCHE HEFTE ומגזין רדיו קטן HÖRZU.
ב-1948 הקים אקסל שפרינגר את עיתון הערב היומי הראשון שלו HAMBURGER ABENDBLATT, וב-1952 הוקם העיתון "בילד", שהוא כיום העיתון הנפוץ והנקרא ביותר באירופה.
שנה אחר כך נקנה בית ההוצאה לאור של "די ולט", לרבות השבועון "וולט אם זונטג" והעיתון די ולט עצמו.
האחרון הפך במהרה לעיתון הדגל של ההוצאה, המיועד לקהל אקסקלוסיבי ברמה אינטלקטואלית גבוהה.
ב-1959 התרחבה חברת אקסל שפרינגר גם להוצאת ספרים, משנרכשה על ידה הוצאת אלשטיין וכעבור שבע שנים, ב-1966 נוסף לה גם מטה בברלין, שהפך למרכז הקבוצה, אף כי המבורג נותרה מרכז חשוב.
בשנות ה-60 וה-70 של המאה העשרים התייצבה הקבוצה בראש מתנגדי הטרור השמאלי של אז.
עקב כך, ב-1968 סבלו משרדיה בברלין מהפגנות וחסימות מצד קבוצות סטודנטים שמאלנים רדיקלים, וקבוצת באדר מיינהוף אף הציבה את חברת אקסל שפרינגר כיעד מרכזי להתקפותיה.
ב-1975 התפוצצה פצצה במשרדי הקבוצה בפריז ואגף צרפתי של הטרוריסטים הללו לקח על עצמו את האחריות לכך.
ב-1985 הונפקה החברה בבורסה לניירות ערך בפרנקפורט, וזמן קצר אחר כך באותה שנה, נפטר מייסדה אקסל שפרינגר ואת השליטה בה קיבלה אשתו החמישית, פרידה שפרינגר.
שנה אחר כך החלה חברת אקסל שפרינגר להתרחב ולהוציא לאור עיתונים, כתבי עת וספרים גם במדינות נוספות מחוץ לגרמניה, תחילה באיטליה, אחר כך במדינות נוספות באירופה ובהמשך, בעולם כולו.
אקסל שפרינגר מעסיקה כיום (2012) כ-13,000 עובדים ב-36 מדינות בעולם.
החברה מוציאה לאור יותר מ-230 עיתונים ומגזינים שונים וכן כ-80 פרסומי אינטרנט ויש לה בנוסף לכך גם שליטה מלאה או חלקית ברשתות רדיו וטלוויזיה שונות.
סך כל הכנסותיה בשנת 2011 הגיע לכ-3.2 מיליארד אירו, כאשר מעל לרבע מזה מגיע מחוץ לגרמניה.
הרווח היה מעל חצי מיליארד אירו.
סך כל שווי הנכסים של הקבוצה מוערך בכמעט ארבעה מיליארד אירו (אקוויטי - כמעט שני מיליארד אירו).
החל מ-1985 נסחרת מניית החברה בבורסה הגרמנית בפרנקפורט, והחל מה-10 בספטמבר 2010 היא חלק ממדד ה-MDAX.
מנכ"ל החברה כיום והחל מ-2002 הוא מתיאס דופנר (נולד 1963), לשעבר העורך הראשי של עיתון הדגל של הקבוצה, די ולט.
על פי פרסומים שונים, שהוכחשו אמנם על ידי הקבוצה, הוא המנהל השכיר שמשכורתו הגבוהה ביותר בגרמניה.
אף שהקבוצה מחשיבה את "די ולט", כעיתון הדגל שלה ומייעדת אותו לקהל קוראים אקסקלוסיבי ואינטלקטואלי, העיתון הנמכר ביותר על ידה כיום הוא דווקא "בילד".
עיתון זה הוא גם הנמכר והנקרא ביותר באירופה ומספר קוראיו נאמד בכ-12 מיליון איש, מדי יום.
הקבוצה מוציאה לאור החל מ-1986 גם את "אוטו בילד", ירחון המכוניות הנמכר ביותר באירופה - שבעה מיליון עותקים מדי חודש, את "קומפיוטר בילד", שהוא מגזין המחשבים הנמכר ביותר באירופה, את "ספורט בילד" - מגזין הספורט הנמכר ביותר באירופה, ועוד.
כל עיתוני קבוצת אקסל שפרינגר מביעים בהתמדה עמדות פרו ישראליות.
אחד מעקרונות היסוד עליהם מתחייב כל עיתונאי המועסק בקבוצה הוא לפעול למען פיוס עם העם היהודי והגנה על זכויותיה של מדינת ישראל.
ב-2010 אף קיימה הנהלת הקבוצה ישיבה מיוחדת בישראל להפגנת תמיכתה זו.
ב-2008 נמצאו בדירה נטושה בברלין 29 שרטוטים מקוריים של מבנים בְּאושוויץ-בירקנאו, שהוכנו ברובם בסתיו 1941. אחד השרטוטים אף נושא הערה בכתב ידו של הימלר וחתימתו.
העיתון בילד של תאגיד אקסל שפרינגר רכש את השרטוטים, דאג לוודא את נכונותם, והעורך הראשי של העיתון, קאי דיקמן, החליט להעבירם למשמרת עולם בארכיון יד ושם.
ב-27 באוגוסט 2009 התקיים בבית תאגיד אקסל שפרינגר בברלין טקס הענקת השרטוטים, בו העניק אותם דיקמן, לראש הממשלה בנימין נתניהו והחל מה-25 באוגוסט 2010 הם מוצגים בתערוכה "ארכיטקטורה של רצח - תוכניות הבנייה של אושוויץ-בירקנאו" ב"יד ושם".
ב-2019 אוזכר שמו של מנכ"ל הקבוצה, מתיאס דופנר, כעד בתיק 2000 ותיק 4000, בהקשר של השקעה בידיעות אחרונות ורכישת אתר יד2.
ביוני 2021 הציב המנכ"ל מתיאס דפנר דגל ישראל על מבנה החברה בברלין, והכריז כי עובד שזה מפריע לו "מוזמן לחפש מקום עבודה אחר".
תחקיר "פנורמה" של הטלוויזיה הציבורית הגרמנית
ב-15 במאי 2025 בתחקיר "פנורמה" של הטלוויזיה הציבורית הגרמנית, שודרה כתבה מיוחדת של העיתונאי סטפן בוכן, שעסקה בקשרים החשאיים בין לשכת נתניהו, העיתון "בילד" והוצאת "אקסל שפרינגר" אליה הוא משתייך, במסגרת פרשת הדלפת המסמכים המסווגים לעיתון בילד, במהלך מלחמת חרבות ברזל.
התחקיר מפרט קשרים רחבים יותר בין נתניהו לתאגיד "אקסל שפרינגר": קשר אישי בין נתניהו למתיאס דופנר, יו"ר התאגיד; רכישת אתר יד2 ב-2014 על ידי דופנר במחיר שנחשב גבוה מאוד (כ-200 מיליון אירו); ראיונות בלעדיים שניתנו ל"בילד" על ידי נתניהו ובכירים בממשלתו; ופרופיל אוהד לשרה נתניהו ב-2012.
באוקטובר 2025 התראיין סטפן בוכן ל"יאללה תקווה" ותיאר את מערכת היחסים העמוקה שקיימת בין נתניהו לבין העיתון בילד, שהחלה בשנת 2009, במסגרתה נתניהו משתמש בעיתון במטרה להנדס תודעה בישראל ובאירופה, תוך פרסום ידיעות מסולפות, באופן שיטתי.
כך נעשה בין השאר ב-2012 כאשר העיתון פרסם ידיעה כאילו נתניהו מתנגד למכירת צוללות למצרים, כאשר בפועל נתניהו הסכים לכך.
וכך היה בפרשת הדלפת המסמכים המסווגים לעיתון.
אקספדיטוס הוא מרטיר וקדוש נוצרי.
לפי החיבור "Martyrologium Hieronymianum", אקספדיטוס היה חיל בצבא הרומי אשר המיר את דתו לנצרות, והוצא להורג בעריפת ראש עקב אמונתו הנוצרית, במהלך הרדיפות של הקיסר דיוקלטיאנוס, בתחילת המאה ה-4 לספירה.
לפי האמונה, בעת שהחליט אקספדיטוס להתנצר, הופיע בפניו השטן בצורת נחש או עורב, וביקש ממנו להמתין עם המעשה.
אולם אקספדיטוס דרך עליו והרג את החיה, ואמר "אני אהפוך לנוצרי היום!".
בגרמניה במאה ה-17, היה נהוג לצייר את אקספדיטוס כעורך דין אשר מוחץ ברגלו עורב, אשר צועק "Cra!
Cra!", אשר בלטינית מפורש כ"מחר".
"אקספדיטוס", אשר משמעו "מהירות", משמש כפטרון של מאמינים אשר נדרשים לפתרונות מהירים ולהימנע מעיכובים.
פולחן אקספדיטוס נפוץ כיום גם בדרום ארצות הברית, במדינות לואיזיאנה וניו אורלינס.
אליוט ג'ון גליב ידוע בעיקר בשם הבמה שלו אקסמפל הוא זמר, יוצר ומלחין בריטי.
גליב נולד במחוז האמרסמית' שבפולהאם שבדרום מערב לונדון.
גליב למד בימוי באוניברסיטת לונדון.
לאחר סיום לימודיו עבד במשך כשנה באוסטרליה במחלקת האביזרים של סרטים כמו מלחמת הכוכבים - פרק 3: נקמת הסית'.
לאחר מכן חזר לממלכה המאוחדת והחל לעבוד בערוץ קומדי סנטרל הבריטי וכמפיק ברשת MTV.
בשנת 2004 החל גליב לעבוד על חומרים לאלבום סטודיו ראשון.
לאחר מכן הוציא גליב גרסה משלו ללהיט של הזמרת לילי אלן, "Smile", שנקרא "Vile".
בנובמבר 2006 יצא הסינגל הראשון מהאלבום שהיה "What We Made".
הסינגל השני מהאלבום יצא במרץ 2007 והיה "You Can't Rap".
ביוני יצא הסינגל השלישי מהאלבום שהיה "I Don't Want To".
האלבום עצמו יצא ב-17 בספטמבר 2007 ונקרא "What We Made".
שיריו של גליב קיבלו השמעות רבות ברדיו הבריטי ומפיקי מוזיקה מוכרים החלו להתעניין במוזיקה שלו.
לאחר מכן הוציא אקסמפל את השיר "Me + Mandy" שהקליפ שלו צולם במשך 4 ימים ב-30 אתרים שונים.
הסינגל הראשון מאלבומו השני היה "Watch the Sun Come Up" שיצא ב-21 בספטמבר 2009. זהו הסינגל הראשון של אקסמפל שנכנס למצעד הבריטי כאשר הגיע למקום ה-20. הסינגל השני היה שיר הנושא של האלבום שנקרא "Won't Go Quietly".
הסינגל יצא ב-17 בינואר 2010 והגיע למקום השישי במצעד.
ב-13 ביוני יצא הסינגל השלישי מהאלבום שהיה "Kickstarts" שהגיע למקום השלישי במצעד והיה הגבוה ביותר של אקסמפל עד כה.
אלבומו השני של אקסמפל נקרא "Won't Go Quietly" ויצא ב-20 ביוני 2010. האלבום זכה להצלחה רבה והגיע למקום הרביעי במצעד האלבומים הבריטי עם מכירות של מעל למאתיים אלף עותקים רק בממלכה המאוחדת.
ב-12 בספטמבר יצא הסינגל הרביעי שהיה "Last Ones Standing".
ב-1 באוקטובר יצא שיתוף פעולה של אקסמפל עם פרופסור גרין בשיר "Monster".
הסינגל החמישי והאחרון מהאלבום היה "Two Lives" שיצא ב-14 בנובמבר.
ב-15 בנובמבר יצא שיתוף פעולה מאת טינצ'י סטריידר בשיר "Game Over" שכלל אומנים כמו אקסמפל, פרופסור גרין, גיגס, דבלין, טייני טמפה וצ'יפ.
ב-17 באפריל 2011 יצא שיתוף פעולה של אקסמפל עם וורץ 32 בשיר "Unorthodox".
ב-5 ביוני יצא הסינגל הראשון מאלבומו השלישי שנקרא "Changed the Way You Kiss Me" והגיע למקום הראשון בממלכה המאוחדת.
ב-28 באוגוסט יצא הסינגל השני שהיה "Stay Awake" שהגיע אף הוא למקום הראשון.
אלבומו השלישי של אקסמפל נקרא "Playing in the Shadows" ויצא ב-4 בספטמבר 2011. האלבום הגיע למקום הראשון בממלכה המאוחדת, ניו זילנד, אירלנד ואוסטרליה.
ב-16 באוקטובר יצא שיתוף פעולה של אקסמפל עם ליידבאק לוק בשיר "Natural Disaster".
הסינגל השלישי היה "Midnight Run" שיצא ב-4 בדצמבר.
אקסמפל כתב את השיר "Chasing The Sun" עבור להקת הבנים המצליחה הוונטד.
השיר זכה להצלחה רבה ואף נעשה לו רמיקס רשמי של הארדוול.
בינואר 2012 חתם אקסמפל על חוזה הקלטות עם חברת מרקורי האמריקאית במטרה לפרוץ בשוק האמריקאי.
ב-14 במרץ 2012 יצא שיתוף פעולה עם פלוקס פבילן בשיר "Daydreamer".
ב-27 ביולי יצא שיתוף פעולה של אקסמפל עם הזמר קלווין האריס בשיר "We'll Be Coming Back".
הסינגל הגיע למקום הראשון בארבע מדינות ולמקום השני בממלכה המאוחדת.
הסינגל הראשון מאלבומו הרביעי היה "Say Nothing" שיצא ב-16 בספטמבר והגיע למקום השני במצעד השירים הבריטי.
הסינגל השני מהאלבום היה "Close Enemies" שיצא ב-11 בנובמבר.
אלבומו הרביעי של אקסמפל יצא ב-19 בנובמבר 2012 ונקרא "The Evolution of Man".
סיבוב ההופעות של אקסמפל שכלל 13 הופעות החל ב-11 בפברואר 2013 והסתיים ב-1 במרץ.
הסינגל השלישי והאחרון מהאלבום היה "Perfect Replacement" שיצא ב-24 בפברואר ולא זכה להצלחה רבה.
באפריל 2013 החל אקסמפל לעבוד על אלבומו החמישי.
הסינגל הראשון מהאלבום יצא ב-6 בספטמבר 2013 ונקרא "All the Wrong Places".
ב-4 בנובמבר יצא שיתוף פעולה של אקסמפל יחד עם ה-Pet Shop Boys בשיר "Thursday".
ב-14 במרץ 2014 יצא הסינגל השני מהאלבום שנקרא "Kids Again".
ב-22 ביוני יצא הסינגל השלישי מהאלבום שנקרא "One More Day (Stay with Me)".
אלבומו החמישי של אקסמפל אשר נקרא "Live Life Living" יצא ב-7 ביולי 2014. הסינגל החמישי והאחרון מהאלבום היה "10 Million People" אשר יצא ב-5 באוקטובר.
בסוף 2015 הודיע אקסמפל שבכוונתו לבלות יותר זמן עם משפחתו ולעבוד על חומר חדש לאלבום הבא שלו.
הוא הפחית את כמות הופעותיו והחל לעבוד עם מוזיקאים כמו סיגמה ו-"Netsky".
ב-10 ביולי יצא השיר "Whisky Story" בתור הסינגל הראשון מהאלבום שעתיד לצאת.
הסינגל השני מהאלבום יצא ב-12 באוגוסט 2016, יותר משנה לאחר יציאת הסינגל הראשון, ונקרא "Later".
בשנת 2025 השתתף בעונתה השישית של תוכנית המציאות הבריטית, "הזמר במסכה", בתור הדוב ונבחר למקום החמישי.
גליב נשוי לדוגמנית ארין מקנאוט.
השניים התארסו בנובמבר 2012 והתחתנו ב-18 במאי 2013. ב-21 בדצמבר 2014 (זמן אוסטרליה) נולד בנם הראשון, אוונדר מקסוואל גליב, וב-12 בספטמבר 2017, בנם השני, אניו סטנלי גליב.
אקסנצ'ר היא חברה גלובלית המעניקה ייעוץ עסקי, שירותים טכנולוגיים ושירותי מיקור חוץ לארגונים ולחברות הגדולות במשק.
הכנסותיה של אקסנצ'ר ממקמות אותה כאחת מחברות הייעוץ הגדולות בעולם, ונמצאת ברשימת 500 החברות הגדולות בעולם של המגזין Fortune Global 500.
נכון לפברואר 2023, לאקסנצ'ר כ-738,000 עובדים הפזורים במעל 120 מדינות ברחבי העולם, ומבחינת מספר עובדיה היא חברת הייעוץ הגדולה בעולם.
עם לקוחותיה נמנות 89 חברות מרשימת Fortune 100 ויותר משלושה רבעים של החברות ברשימת Fortune 500. כמו כן, 97 מתוך 100 הלקוחות הגדולים ביותר של אקסנצ'ר עובדים עם אקסנצ'ר מעל לעשור.
אקסנצ'ר החלה כחטיבת הייעוץ העסקי והטכנולוגי של משרד רואי החשבון "ארתור אנדרסן" בשנת 1953, בעקבות בקשה של ג'נרל אלקטריק לעבור תהליך אוטומציה לעיבוד השכר והייצור.
ג'ו קליגוף היה מנהל הפרויקט האחראי על עיבוד השכר ובהמשך הוביל את חטיבת השירותים הניהוליים והעסקיים במשך 10 שנים.
כיום נחשב קליגוף לאבי הייעוץ הטכנולוגי בעולם.
בשנת 1989, הפכו 'ארתור אנדרסן' ו'אנדרסן ייעוץ' לשתי יחידות נפרדות של אנדרסן העולמית.
לאורך שנות ה-90 גבר המתח בין שתי היחידות עקב תחרות עסקית שנוצרה בעקבות הקמתה של חטיבת ייעוץ נוספת בתוך 'ארתור אנדרסן'.
במקביל, נדרשה 'אנדרסן ייעוץ' לשלם 15% מהרווחים שלה מדי שנה ל'ארתור אנדרסן'.
בשנת 1998, טענה 'אנדרסן ייעוץ' להפרת חוזה עם אנדרסן העולמית.
לאחר משא ומתן משפטי והגעה להסדר, שינתה 'אנדרסן ייעוץ' ב-1 בינואר 2001 את שמה לאקסנצ'ר ונפרדה באופן רשמי מ'ארתור אנדרסן'.
בשנת 2015, ציין מגזין Fortune את אקסנצ'ר כחברה המוערכת ביותר בתחום שירותי מערכות מידע (IT services).
ביולי 2001 הונפקה אקסנצ'ר לציבור במחיר של 14.50$ למניה ב-NYSE, כאשר גולדמן סאקס ומורגן סטנלי היו החתמים.
ביום הגיוס גייסה אקסנצ'ר כמעט 1.7 מיליארד דולר.
מניית אקסנצ'ר נסחרת בNYSE, ומשתייכת למדד S&P 500.
במאי 2009 הודיעה אקסנצ'ר כי חברי הדירקטוריון אישרו פה אחד את שינוי מיקום מטה החברה לאירלנד על ידי הפיכתה לחברה בת של חברת Accenture plc האירית.
השינוי אושר בספטמבר 2009, תחילת השנה הפיסקלית של החברה ב-2010. מטה החברה אמנם נמצא באירלנד, אך חלק גדול מהניהול התפעולי מתרחש בארצות הברית, בעיקר בניו יורק ובשיקגו.
"אקסנצ'ר אסטרטגיה" הושקה בדצמבר 2013 על מנת לספק שירותי אסטרטגיה עסקית, אסטרטגיה טכנולוגית ואסטרטגיה תפעולית.
"אקסנצ'ר ייעוץ" הושקה ביוני 2015 על מנת לספק ייעוץ טכנולוגי, עסקי וניהולי.
"אקסנצ'ר דיגיטל" הוקמה אף היא בדצמבר 2013, במטרה לספק שירותי שיווק בדיגיטל, אנליטיקס ואסטרטגית מעבר לדיגיטל.
"אקסנצ'ר טכנולוגיות" מתמקדת במתן פתרונות טכנולוגיים, הטמעות, יישום, מחקר ופיתוח.
"אקסנצ'ר תפעול" מתמקדת במיקור חוץ של תהליכים עסקיים, ניהול שירותי IT, שירותי ענן ואבטחת מחשוב.
בשנת 2012 דורגה אקסנצ'ר במקום השני בשוק הניתוח העסקי צופה פני עתיד, בדירוג שנעשה על ידי חברת המחקר IDC(International Data Corporation).
אקסנצ'ר פתחה את משרדיה בישראל בשנת 2001. הפעילות בארץ הוקמה ונוהלה על ידי גיל גדרון עד שנת 2009, מנכ"ל החברה החל משנת 2018 הוא שמעון אלקבץ.
המשרד הישראלי של החברה נמצא בהרצליה והיא מעסיקה כ-100 עובדים.
ב-2016 רכשה אקסנצ'ר את חברת מגלן, חברה העוסקת בתחום הסייבר ההתקפי.
הקבוצה היא חלק מאקסנצ'ר סקיוריטי, גוף האבטחה של אקסנצ'ר המספק שרותי אבטחה ללקוחות החברה בכל רחבי העולם.
המשרד הישראלי ואגף הפיתוח של אקסנצ'ר סקיוריטי נמצאים בכפר סבא.
מעריך (אקספוננט) ליאפונוב הוא גודל בסיסי בתיאוריה של מערכות דינמיות בתיאורית הכאוס, באפקט הפרפר בספרות של מדע פופולרי ובמתמטיקה.
מעריך ליאפונוב חיובי מעיד על חוסר יציבות במערכת.
במערכות עם מעריך ליאפפונוב חיובי לא ניתן, באופן פרקטי, לתת תחזית ארוכת טווח של התנועה למרות שמשואות התנועה חורצניות (דטרמיניסטיות).
אי-יציבות ליאפונוב היא הסיבה העקרונית לכך שתחזית מזג האוויר מוגבלת לטווח של שבועות לכל היותר.
המעריך קרוי על שם אלכסנדר ליאפונוב, מתמטיקאי-פיזיקאי רוסי בן המאה התשע עשרה שערך מחקרים חלוצים בשאלת היציבות של מערכות דינמיות בתורת הכבידה, בנוזלים ובמערכות רבות אחרות.
דוגמה אלמנטרית למערכת דינמית יציבה היא מתנד (אוסצילטור) הרמוני.
הפתרון הכללי של משואות התנועה של מתנד חד-ממדי, עם תדירות יחידה, נתון בנוסחה
כאשר המקדמים נקבעים על ידי תנאי ההתחלה (מקום ומהירות).
כיון שהפונקציות חסומות שינוי קטן בתנאי ההתחלה, מתרגם לשינוי קטן במקדמים ולכן גם לשינוי קטן במסלול החלקיק.
במקרה זה מעריך ליאפונוב מתאפס (ראה נוסחה למטה).
דוגמה למערכת שאינה יציבה שעבורה מעריך ליאפונוב חיובי, היא התנועה בפוטננציאל הרמוני הפוך.
הפתרון הכללי של משואות התנועה במקרה זה הוא
הפונקציה מתבדרת בקצב מעריכי בזמנים חיוביים.
שינוי קטן (ואקראי) בתנאי ההתחלה, גורר שינוי קטן במקדם , שמתבטא בשינוי של שאינו חסום בעתיד.
במקרה זה, מעריך ליאפונוב, המקדם של , הוא יחידה.
כאשר מעריך ליאפונוב חיובי, האפשרות לחזות את המסלול בזמנים ארוכים מותנית בדיוק אכפוננציאלי של תנאי ההתחלה.
דוגמה מתמטית חשובה אחרת של מסלולים שיש להם מעריך ליאפונוב חיובי, הם המסלולים הגיאודטים על משטח בעל עקומיות שלילית קבועה (נקרא גם הפסאודו-כדור).
עבור מערכת דינמית כללית נסמן את המרחק בין שני מסלולים ב :
אקספוננט ליאפונוב מאפיין את קצב ההתרחקות של שני מסלולים עם תנאי התחלה קרובים:
זו אינה הגדרה מתמטית מדויקת, אבל היא נותנת את רוח הדברים.
וההגדרה המתמטית היא יותר מורכבת ונתונה בנוסחה
במקרה הכללי, מעריך ליאפונוב, עשוי להיות תלוי בנקודת ההתחלה, ועשוי להיות תלוי בפרטים עדינים של תנאי ההתחלה.
בדוגמה למעלה של תנועה בפוטנציאל הרמוני הפוך, שינוי כללי, שמשנה את שני המקדמים נותו מעריך ליאפונוב חיובי, , אבל שינוי עדין של תנאי ההתחלה שמשנה רק את המקדם נותן מעריך ליאפונוב, שלילי, .
הוסחה שלמעלה נותנת את מקדם ליאפונוב הגדול ביותר, והוא תמיד אי-שלילי.
למערכת דינמית בשלושה ממדים ניתן להגדיר שלושה מעריכי ליאפונוב בכל נקודה במרחב.
מעריך ליאפונוב הגדול ביותר מתקבל בהסתברות יחידה אם בוחרים את הסטיה בתנאי ההתחלה באופו אקראי.
אבל, עבור סטיות עדינות המוגבלות למשטח דו-ממדי דרך הנקודה הנתונה, נמצא, בדרך כלל, מעריך ליאפונוב קטן יותר.
עבור סטיות עדינות יותר שמוגבלות עקומה חד־ממדית, במשטח המיוחד, נמצא בגדך כלל מעריך ליאפונוב קטן עוד יותר.
לכן המערכת מאופינת על ידי שלושה מעריכי ליאפונוב, שהגדול ביניהם הוא תמיד אי-שלילי.
עבור מערכות זמן בדידות (כגון מפות) עבור מסלול המתחיל ב- האקספוננט המקסימלי מוגדר כך:
אקספו 2017 היא תערוכה עולמית אשר התקיימה באסטנה, בירת קזחסטן, כחלק ממסורת התערוכות העולמיות והירידים הבינלאומיים המתקיימים מאז שנת 1851.
בתערוכה השתתפו כ-115 מדינות וארגונים בינלאומיים וביקרו בה כ-5 מיליון איש.
הנושא שנבחר לתערוכה הוא "אנרגיה עתידית", ומטרתו ליצור דיון עולמי בין מדינות, ארגונים לא-ממשלתיים, חברות והציבור הרחב, בשאלה המהותית: "כיצד מבטיחים גישה בטוחה ובריאה לאנרגיה, תוך הפחתת פליטות פחמן דו-חמצני?".
הנושא נועד להתמקד בעתיד האנרגיה, ולמצוא פתרונות להתמודדות עם האתגר הגדול ביותר של המין האנושי.
האקספו מציגה פתרונות אנרגיה עתידיים להתמודד עם אתגרים חברתיים, כלכליים וסביבתיים.
נושא הלוגו שנבחר הוא "אנרגיית רוח", ומציג טורבינה בעלת 3 כנפיים ושלושה צבעים שונים, עם הכיתוב אקספו 2017, אנרגיית עתיד.
לצורך התערוכה הוקם מתחם מיוחד באזור החדש של אסטנה בדרום העיר שבו רוכזו כל הביתנים.
בתערוכה הוצגו כ-115 ביתני לאום, בשטח כולל של כ-1,740 דונם.
במרכז שטח התערוכה היה "הפביליון של קזחסטן" - מבנה כדורי ענק, הגדול מסוגו בעולם, ובו מוזיאון המספר את ההיסטוריה של קזחסטן עד לימנו.
תערוכת האקספו העולמית בשנת 2017 נבחרה להתקיים בבירת קזחסטן, אסטנה, לאחר שבסוף 2012 העיר נבחרה על ידי הלשכה לתערוכות בינלאומיות, בהתמודדות על האירוח, וגברה על לייז', בלגיה.
נשיא קזחסטן, נורסולטן נזרבייב, אירח בפתיחת התערוכה ראשי מדינות ומכובדים מרחבי תבל.
בדבריו ציין נזרבייב שקזחסטן היא הראשונה מבין מדינות "מזרח אירופה", כלומר ברית המועצות לשעבר, המארחת את האקספו, שבו משתתפות 115 מדינות ו-22 ארגונים בינלאומיים.
ישראל השתתפה בתערוכה והפעילה בה ביתן לאום - "הביתן הישראלי - אנרגיה של יצירתיות".
הביתן הישראלי הוקם על שטח של כ-350 מ"ר, ועלותו הוערכה בכ-10 מיליון שקלים.
תכנון הביתן, הקמתו, הפעלתו, ניהולו, ואחזקתו היו באחריות משרד החוץ הישראלי ובביצוע חברת AVS Creative..
הביתן הישראלי הוקם במטרה לייצר עניין ולבלוט ביחס ליתר הביתנים שהוצגו בתערוכה, ולמצב את ישראל כמדינה דינמית, מחדשת ומתקדמת, בעלת היסטוריה ומסורת עתיקים.
מדינה שלמרות, מיעוט משאביה הטבעיים, מצליחה לפתח תעשייה יעילה ומתקדמת ופתרונות אנרגיה ירוקים ומתחדשים.
וכמדינה התורמת לאומות העולם מהידע שלה בתחומי הקיימות.
אקסלרטור (תוכנית האצה, באנגלית: Startup Accelerator) הוא תוכנית עבור חברות הזנק (סטארט-אפים) בתחילת דרכן.
האקסלרטור מסייע לחברות בתחומים שונים, כגון ייעוץ טכני ומשפטי, פיתוח מוצר, חשיפה למנטורים, למשקיעים ולקוחות, במטרה להוות "מאיץ" לקידום תהליכים בחברה.
ישנם אקסלרטורים שגם משקיעים הון התחלתי בחברות.
רבים מהאקסלרטורים מתנהלים במחזורים של מספר חודשים, בסיומם מתקיים אירוע שבו מוצגות החברות למשקיעים ובכירים מהתעשייה ("Demo Day").
הסיבות להקמת אקסלרטור עשויות להיות מגוונות, כשהמרכזיות שבהן: לקיחת אחוזים ובעלות חלקית על החברות, שיתופי פעולה טכנולוגיים ושיתופי פעולה אסטרטגיים.
תהליך הקבלה לתוכנית האצה באקסלרטורים הוא תהליך סלקטיבי ולרוב מתקבלות אליו רק חברות מועטות בכל מחזור.
רשת המנטורים באקלסטורים מורכבת מבכירים, משקיעי קרנות הון סיכון ואנג'לים, יזמים ומומחים בתעשייה מתחומים מגוונים.
אקסלרטורים המנוהלים על ידי תאגידים בין-לאומיים כגון מיקרוסופט ו-IBM.
אקסלרטורים המנוהלים על ידי קרנות הון סיכון, ומסייעים להן לבחור ולהשקיע בחברות הצעירות המבטיחות ביותר.
אקסלרטורים המנוהלים על ידי גופים מוסדיים וממשלתיים.
אקסלרטורים המנוהלים על ידי גופים ללא מטרות רווח שפועלים לטיפוח קהילת היזמים המקומית.
מודל זה נפוץ במוסדות לימוד אקדמיים, ולעיתים בחסות העירייה המקומית.
החברה הראשונה שהשתמשה במונח אקסלרטור הייתה Colorado Venture Centers בשנת 2001.
Y Combinator שהתחילה את דרכה בקיימברידג', מסצ'וסטס, על ידי פול גרהם, הקימה את האקסלרטור בשנת 2005. תוכניות אקסלרטור נוספות הוקמו ברחבי ארצות הברית, ביניהן Techstars (בולדר, קולורדו), 500 Startups (מאונטיין ויו, קליפורניה), and MassChallenge (בוסטון, מסצ'וסטס).)
באותה השנה, תוכניות אקסלרטור נוספות בדרום-מזרח אסיה, ביניהן Chinaccelerator (שאנגחאי, סין) שהוקמה בסין ב-2009.
ב-2011 החלו לקום תוכניות אקסלרטורים באירופה, ביניהן Seedcamp שהוקמה בלונדון ו-Startupbootcamp עם נציגויות בקופנהגן, אמסטרדם, ברלין, ישראל, איינדהובן, איסטנבול ולונדון.
על פי ניתוח שפורסם על ידי פורבס ב-2012, מאז 2010 היה גידול עקבית בתוכניות אקסלרטור שמומנו על ידי ארגונים, אך הונחו על ידי אותם קווים מנחים לפיהם פעלו האקסלרטורים המקוריים.
ב-2015, שליש מהסטארטאפים בארצות הברית השתתפו באקסלרטור.
בית ההוצאה לאור "אקסמו" הוא חברת הוצאת ספרים רוסית שנוסדה על ידי אולג נוביקוב ואנדריי גרדאסוב בשנת 1991. מנכ"ל ההוצאה: יבגני קאפייב.
ההוצאה הפכה במהרה למובילה בשוק הספרים הרוסי בזכות שיתוף פעולה עם סופרים פופולריים כמו אלכסנדרה מרינינה, איליה דרוויאנקו, טטיאנה גרמש-רופה, דריה דונצובה ואחרים.
בשנת 2012 הפכה להוצאת הספרים הגדולה ביותר בפדרציה הרוסית לאחר שהשתלטה על מתחרתה העיקרית: AST.
בשנת 1991 פתחו אולג נוביקוב ואנדריי גרדאסוב חברה שהפיצה ספרים במוסקבה באזורים שונים.
לאחר שלמדו את גודל הביקוש, הם פתחו בשנת 1993 הוצאה לאור משלהם.
ספריה הראשונים של אקסמו היו רומנים מאת הסופרים ולנטין פיקול, ולדימיר פיודורוב ודמיטרי צ'רקסוב.
כאשר החל תפוצה של ספרים שהודפסו מחדש, אקסמו החלה לחפש סופרים רוסים חדשים, "בעיקר מחברי ספרות עמוסת פעולה".
רב המכר הראשון היה הרומן Antikiller מאת דניל קורצקי שעובד בהמשך לקולנוע לזיכיון בכיכובו של גושה קוצנקו.
לאחר מכן החברה הוציאה לאור את ספריהם של סופרים רבים ובאמצע שנות התשעים הפכה ההוצאה לאחת המובילות בשוק הספרים.
עד שנת 1998 הרחיבה אקסמו באופן משמעותי את מגוון הספרות שפרסמה, וכבשה כמעט את כל הנישות בשוק הספרים, למעט ספרי לימוד בבתי ספר.
בנוסף לסיפורי בלשים, החלה ההוצאה להפיק ספרי פנטזיה, ספרות ילדים ופרוזה מודרנית.
בשנת 2005 הוענק לאקסמו תואר הכבוד של "מנהיג הכלכלה הרוסית".
מכירותיה של "אקסמו" הסתכמו ב-150 מיליון דולר בשנת 2006 (כאשר בשנה שקדמה לה - 120 מיליון דולר).
בשנת 2007 הוציאה ההוצאה 11,683 כותרי ספרים עם תפוצה כוללת של 93.4 מיליון עותקים.
באותה השנה הוצאת הספרים קבלה את הפרס Eurocon (פרסי ESFS) עבור "המדפיס הטוב ביותר".
בשנת 2008 הוציא המו"ל את הספר הראשון עם הערות שוליים בתשלום.
כדי לברר את המשמעות של מילה זו או אחרת בספרו של וסילי גולובאצ'יוב "דילוג לעתיד", התבקש הקורא לשלוח SMS בתשלום.
על פי לשכת הספרים הרוסיים, בשנת 2008 בית ההוצאה היה המוביל בתעשייה מבחינת כותרים ומחזורי מכירות.
על פי הערכתה, בשנת 2008 אקסמו חלשה על 15% משוק הספרים הרוסי.
בספטמבר 2008, אקסמו ביצעה מיתוג מחודש כדי לעזור לחברה להתבסס בשוק.
חברת ההוצאה הקימה את חברת "אקסמו מדיה" ותכננה להשקיע 30 מיליון דולר בהשקת מגזינים מיוחדים.
בתחילת אוקטובר 2008, השלימה את הרכישה של 25% מהוצאת "מאן, איבנוב ופרבר", המתמחה בספרות עסקית (שווי הערכה של העסקה היה מיליון דולר).
החברה מהווה רשת קמעונאית מאוחדת לבעלי מניות של החברה "ספר חדש".
בשנת 2009 נרכשה החנות המקוונת של ספרים אלקטרוניים Litres.ru.
בשנת 2010 מצב בשוק הספרים ברוסיה היה כאשר שתי חברות גדולות, אקסמו ו-AST, היו המובילות בשוק ההוצאה לאור, שרכשו את הזכויות לפרסם ספרים של סופרים פופולריים רבים.
בשנת 2012, על פי תוצאות ביקורת המס של רשויות המס הפדרליות, ספגה קבוצת הוצאת AST תביעות בסך כולל של 6.7 מיליארד רובל.
כמה חטיבות של החברה הגישו בקשה לפשיטת רגל.
מנהל אקסמו אולג נוביקוב הודיע על רכישה אפשרית של AST.
ביוני 2012 הוא הודיע על קבלת אופציה לשליטה ב-AST.
מנהלי אקסמו מונו לתפקידי מפתח ב-AST, ומתחילת יוני החלה אקסמו לנהל את עסק ההוצאה לאור של AST.
למעשה, בוצע מיזוג של שתי חברות ההוצאה לאור הגדולות במדינה.
ויקטוריה סולומאטינה, סופרת שכותבת תחת שם הבדוי ויקטוריה פלטובה, הצליחה להשיג פיצויים כספיים מאקסמו בסכום של חמש מאות אלף רובל בגין העובדה שאחרי שהסופרת סיימה את החוזה עם אקסמו, "הוצאה לאור זו המשיכה לשחרר תחת שמה יצירות של אנשים אחרים".
העיתונאים איליה ברבאנוב ונדז'דה פרוסנקובה האשימו את ולדימיר מרקין, דובר ועדת החקירות הפדרלית, בגנבה ספרותית על כך שטען שכתב את הספר "פשעי הפרופיל של המאה ה-21 ברוסיה".
מרקין הודה שהוא עצמו לא כתב את הספר "פשעי הפרופיל של המאה ה-21 ברוסיה"; לדבריו, כל עבודת ההדפסה הופקדה על "אקסמו".
בשנת 2003 ננקטו הליכים פליליים נגד הנהלת ההוצאה.
עוד בשנת 2002, באזור רוסטוב, הוחרמה הוצאת ספר מוברח שהגיע לדרום רוסיה מטעם חברות מזויפות, בעוד אקסמו עסקה למעשה במכירת מוצרי הספרים.
תוכנית כזו אפשרה להתחמק מתשלום מיסים.
לטענת הרשויות, "נמצא ראש הקבוצה הפלילית - עובד לשעבר של "אקסמו".
בשנת 2011 ההוצאה ספגה ביקורת על פרסום ספרות שהאדירה את סטלין ומקורביו.
בסדרות "סטליניסט" ו"הרנסאנס של סטלין" הואדרו תפקידם של סטלין וחברי שלטונו.
כמה מאנשי תרבות במדינה חתמו על מכתב פתוח במחאה על עמדה זו של המו"ל.
בהתייחס למצב אמר מנהל ההוצאה לאור אולג נוביקוב כי "הוא רואה את עצמו מחויב לעמוד בטעמם של קוראיו, ולא לצנזר אותם." בתשובה לשאלת העיתונאית אם יפרסם את מיין קאמפף במקרה כזה, השיב נוביקוב כי לא ראה "פוטנציאל מסחרי בספר זה".
אך הוא לא הביע רתיעה תרבותית מעצם הרעיון, תוך התעלמות מכך שיצירה זו של אדולף היטלר אסורה על פי חוק להדפסה ברוסיה.
אקסמל דויטשלנד , הייתה להקת רוק גותי וגל חדש מהמבורג, גרמניה.
הלהקה פעלה בין השנים 1980 ל -1990 ובתחילתה הורכבה כמעט כולה מנשים.
אף על פי שרוב שירי הלהקה נכתבו בגרמנית הלהקה הצליחה יותר דווקא מחוץ לגרמניה ובעיקר באיים הבריטים.
אקסמל דויטשלנד הוקמה בשנת 1980 על ידי אניה הובה (שירה), מנואלה ריקרס (גיטרה), פיונה סנגסטר (קלידים), ריטה סימונסן (גיטרה בס) וקארו (קרולינה) מיי (תופים).
הסינגל הראשון שלהם, "Schwarze Welt" (עולם שחור), יצא כעבור שנה בלייבל ZickZack של אלפרד הילסברג.
בתקופה זו הוחלפה ריטה סימונסן על ידי וולפגנג אלרברוק.
בשנת 1982 הוציאה הלהקה את הסינגל "Incubus Succubus".
בעוד שהקהל הגרמני היה פחות פתוח ללהקה בהתחלה, מסע ההופעות בבריטניה בו חיממה הלהקה את ההרכב הסקוטי קוקטו טווינס הובילה לחוזה הקלטות עם הלייבל העצמאי 4AD.
אלבום הבכורה שלהם, Fetisch (פ'טיש) והסינגלים "Qual" (סבל) ו"אינקובוס סוקובוס II" יצאו בשנת 1983 ועשו רושם על סצנת האינדי בבריטניה, אף על פי שהלהקה שרוב שירי הלהקה היו בגרמנית.
אחרי הסינגל "Reigen" והאלבום "Tocsin" (רעל) שיצאו לאור בשנת 1984 יצאה הלהקה לסיבוב הופעות עולמי בשנת 1985.
"Tocsin" הגיע למקום 86 במצעד האלבומים בבריטניה.ה- EP ברצף היה למעשה מהדורה מחודשת של שירים שהוקלטו בתוכניתו של שדרן הרדיו ג'ון פיל.
אלה הוקלטו במקור ב־30 באפריל 1985, ושודרו ב־13 במאי 1985. הלהקה הייתה מופע פותח של להקת החונקים בקונצרט בוומבלי ארנה, לונדון, כמו גם בכל סיבוב ההופעות שלהם בבריטניה.
אלבום ההמשך "Viva" הוקלט בהמבורג ויצא בשנת 1987 אך גרר גל עזיבות מהלהקה, שלאחריו הפך המפיק הנרי סטארוסט לקלידן וקורט קרס למתופף.
ב-1989 יצא האלבום Devils, לראשונה עם טקסטים באנגלית וממנו יצאו לרדיו הסינגלים "Dreamhouse" ו- "I'll Be Near You".
בנוסף לשירה באנגלית, צליל הלהקה התמתן מעט.
הלהקה הופיעה כמה הופעות חיות בשנת 1990 לפני שהתפרקה בסופו של דבר באותה שנה.
הסולנית אניה הובה החלה לעסוק באמנות פלסטית ויצירותיה הוצגו במספר תערוכות.
אקסלי גאלן-קאללה (בפינית: Akseli Gallen-Kallela; 26 באפריל 1865 – 7 במרץ 1931), היה צייר פיני.
ידוע לרוב בשל ציוריו לאפוס הפיני הלאומי, ה"קאלוואלה".
עבודותיו נחשבות לצד חשוב בזהות הפינית הלאומית.
עשה פיניזציה של שמו מ-Gallén ל-Gallen-Kallela ב-1907.
קאללה נולד בשם אקסל ואלדמר גאלן (Axel Waldemar Gallén) בפורי, פינלנד למשפחה דוברת שוודית.